A GPL licenc szabadsága, a szabad szoftver kizárja azt, hogy GPL licenc alatt futó szoftverek és munkák esetében bármilyen garanciális vagy kárigénnyel bárki irányába fellépj. Gondolj csak bele. A szabad szoftverek úgy terjednek, mint a szó a szélben. Bárki bármit tehet velük és Te nem tudhatod ki mit csinált, mit módosított a szoftveren és mikor, azt kinek adta tovább... Nem tudhatod Te sem és az sem, aki neked dolgozott, vagy ki a kiegészítőt készítette, hogy előtte mi történt a szoftverrel. A GPL a szabadságot biztosítja és a szabadság megszűnne ha bárki számon kérhetővé válna más Munkjáért, különösen úgy, hogy azt sem tudni pontosan ki az akinek a munkája hibát vagy problémát okoz. Pontosan ez az az ok amiért érdemes a Prémium kiegészítők szakértelmét és támogatását megfizetni, hiszen a garanciát nem vállalják ők sem, azonban ha megfizeted a frissítési és támogatási díjat, akkor a Támogatásuk keretében a legtöbb esetben segítenek megoldani a felmerülő problémáidat.